b'\n_START_ARTICLE_\nKid Cudi\n_START_SECTION_\nAlku-ura\n_START_PARAGRAPH_\nKid Cudin aloitti r\xc3\xa4pp\xc3\xa4\xc3\xa4misen high schoolinsa loppuaikoina asuessaan Clevelandissa. H\xc3\xa4n sai vaikutteita The Pharcyde ja A Tribe Called Quest -nimisist\xc3\xa4 hip hop -yhtyeist\xc3\xa4. Tavoitellakseen musiikillista uraansa Kid Cudi muutti Clevelandista New Yorkiin. Hein\xc3\xa4kuussa 2008 h\xc3\xa4n julkaisi A Kid Named Cudi -nimisen mixtapen. Mixtape kiinnitti rap-artisti/tuottaja Kanye Westin huomion, ja h\xc3\xa4n pyysi Kid Cudia GOOD Music -levy-yhti\xc3\xb6lleen. Kid Cudi teki GOOD Musicin kanssa levytyssopimuksen my\xc3\xb6hemmin samana vuonna ja vieraili my\xc3\xb6s Westin 808s & Heartbreak -albumin "Welcome to Heartbreak" -kappaleella.\n_START_SECTION_\n2009\xe2\x80\x932010\n_START_PARAGRAPH_\nKid Cudin ensimm\xc3\xa4inen single "Day \'n\' Nite" julkaistiin 5. helmikuuta 2008. Se sijoittui Billboard 200 ja Hot R&B/Hip-Hop Songs -listoilla kymmenen parhaan joukkoon. Suomen virallisella singlelistalla single sijoittui sijalle 18. Singlest\xc3\xa4 julkaistiin kes\xc3\xa4kuussa 2008 italialaisen electro house-duo Crookersin remixversio. Kid Cudin toinen single "Make Her Say" julkaistiin 9. kes\xc3\xa4kuuta 2009. Singlell\xc3\xa4 Kid Cudin kanssa r\xc3\xa4pp\xc3\xa4siv\xc3\xa4t Kanye West ja Common. Kid Cudin debyyttialbumi Man on the Moon: The End of Day julkaistiin viimein 5. syyskuuta 2009. Se sijoittui viikon p\xc3\xa4\xc3\xa4st\xc3\xa4 ilmestymisest\xc3\xa4\xc3\xa4n Billboard 200 -listan 4. sijalle. Albumin kolmas ja viimeinen single "Pursuit of Happiness" julkaistiin 25. tammikuuta 2010. Singlell\xc3\xa4 vierailevat psykedelic rock yhtye MGMT ja elektronista musiikkia esitt\xc3\xa4v\xc3\xa4 duo Ratatat. Samana vuonna Kid Cudi vieraili ranskalaisen house DJ David Guettan One Love -albumilla olevalla "Memories" -singlell\xc3\xa4. Single julkaistiin 25. maaliskuuta 2010, ja se sijoittui hyvin monen maan listalla. Suomen virallisella singlelistalla sijoitus oli 4. sija._NEWLINE_Kid Cudi julkaisi 17. elokuuta "Erase Me" -nimisen singlen. Singlell\xc3\xa4 vierailee rap-artisti Kanye West ja sen sijoituksena oli 22. sija Yhdysvaltain Billboard Hot 100 -listalla. Single\xc3\xa4 seurasi Kid Cudin toinen studioalbumi Man on the Moon II: The Legend of Mr. Rager, joka julkaistiin 9. marraskuuta 2010. Albumia myytiin ensimm\xc3\xa4isell\xc3\xa4 viikolla 169 000 kappaletta, ja se sijoittui Billboard 200 -albumilistan kolmannelle sijalle. 26. hein\xc3\xa4kuuta 2011 albumi oli myynyt Yhdysvalloissa kultalevyyn oikeuttavan 500 000 kappletta.\n_START_SECTION_\n2011\xe2\x80\x93\n_START_PARAGRAPH_\nKid Cudi julkaisi 23. elokuuta 2011 Fright Night -kauhuelokuvaa varten kappaleen "No One Believes Me"._NEWLINE_Kid Cudi ja rap-artisti Dot da Genius muodostavat WZRD -nimisen rap-duon. Duon omaa nime\xc3\xa4 kantava debyyttialbumi WZRD julkaistiin 28. helmikuuta 2012, ja sit\xc3\xa4 myytiin ensimm\xc3\xa4isen viikon aikana 66 000 kappaletta, mik\xc3\xa4 nosti albumin Billboard 200 listan kolmannelle sijalle. Albumilta julkaistiin singlet "Brake" ja "Teleport 2 Me, Jamie", ja ne julkaistiin samana p\xc3\xa4iv\xc3\xa4n\xc3\xa4 31. tammikuuta 2012._NEWLINE_Kid Cudin kolmannen sooloalbumin ensimm\xc3\xa4inen single "Just What I Am" julkaistiin 2. lokakuuta 2012. Singlell\xc3\xa4 vierailee rap-artisti King Chip (tunnetiin aikaisemmin nimell\xc3\xa4 Chip tha Ripper). Albumi Indicud ilmestyi vuonna 2013. Seuraavan kolmen vuoden ajan Kid Cudi julkaisi yhden sooloalbumin vuodessa. _NEWLINE_Kid Cudi julkaisi h\xc3\xa4nen ja Kanye Westin muodostaman Kids See Ghosts -duon nimikkoalbumin vuonna 2018.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKid Cudin esikoinen, tyt\xc3\xa4r Vada Wamwene Mescudi syntyi 26. maaliskuuta 2010.'